അങ്കമാലിശബരി പാതയുടെ സര്വേ: സ്ഥാപിച്ചത് ഗ്രൗണ്ട് കണ്ട്രോള് പോയിന്റുകള് തിരുവനന്തപുരം: അങ്കമാലിശബരി റെയില്പ്പാതയുടെ നിര്മാണത്തിനു മുന്നോടിയായി ലിഡാര് സര്വേ നടത്തുന്നതിന് കേരള റെയില് ഡവലപ്മെന്റ് കോര്പറേഷന് ലിമിറ്റഡ് കെറെയില് ഗ്രൗണ്ട് കണ്ട്രോള് പോയിന്റുകള് സ്ഥാപിക്കുന്നു. ആകാശ സര്വേ സുഗമമായി നടത്തുന്നതിനാണിത്. ജന ജീവിതത്തിനു തടസ്സമുണ്ടാകാത്ത രീതിയിലാണ് ലൈറ്റ് ഡിറ്റക്ഷന് ആന്ഡ് റേഞ്ചിങ് ലിഡാര് സിസ്റ്റം ഉപയോഗിച്ച് സര്വേ നടത്തുന്നത്. അങ്കമാലിശബരി പാതയുടെ പുതുക്കിയ എസ്റ്റിമേറ്റ് തയാറാക്കാനാണ് ആകാശ സര്വേ നടത്തുന്നത്. നിര്ദിഷ്ട അങ്കമാലിശബരി പാതയുടെ അലൈന്മെന്റില് അല്ല ഈ പോയന്റുകള് സ്ഥാപിക്കുന്നതെന്നും സര്വേ നടത്തുന്ന വിമാനത്തിനുള്ള റഫറന്സ് പോയന്റുകള് സൂചകങ്ങള് എന്ന നിലയിലാണ് ഗ്രൗണ്ട കണ്ട്രോള് പോയന്റുകള് സ്ഥാപിക്കുന്നതെന്നും കെറെയില് അധികൃതര് അറിയിച്ചു. ഇക്കാര്യത്തില് ജനങ്ങള് ആശങ്കാകുലരാകേണ്ട യാതൊരു കാര്യവുമില്ല. അങ്കമാലിശബരി പാതയ്ക്ക് ദക്ഷിണ റെയില്വേയും ജില്ലാ കലക്ടറും സംയുക്തമായി അംഗീകരിച്ച അലൈന്മെന്റിലാണ് ലിഡാര് സര്വേ നടത്തുന്നത്. അലൈന്മെന്റുമായി ബന്ധപ്പെട്ട് പൊതുതാല്പര്യ ഹരജിയില് ഹൈക്കോടതി നേരത്തെ തീര്പ്പു കല്പിച്ചതാണ്. ഇതേ തുടര്ന്നാണ് പുതുക്കിയ എസ്റ്റിമേറ്റ് തയാറാക്കാന് കെറെയിലിനെ റെയില്വേ ബോര്ഡ് ചുമതലപ്പെടുത്തിയത്. പുതുക്കിയ എസ്റ്റിമേറ്റ് തയാറാക്കുന്നതിനു മുന്നോടിയായി ലിഡാര് സര്വേ നടത്താന് കെറെയില് തീരുമാനിച്ചത് അങ്ങനെയാണ്.